Әзербайжанның Гянджан қаласына зымыран түсті
"Әзербайжанның Гянджан қаласына зымыран түсті" | "https://abai.kz/post/122489"
TITLE: Әзербайжанның Гянджан қаласына зымыран түсті
URL: https://abai.kz/post/122489
META: "Әзербайжанның Гянджан қаласына зымыран түсті" | "https://abai.kz/post/122489"
DATE: 17.10.2020
AUTHOR(s): Abai.kz
TOTAL WORDS: 124
TEXT: Армения қарулы күштері Әзербайжандағы екінші ірі қала Гянджаны зымыранмен атты. Салдарынан 12 адам қаза тапты, 40-тан аса адам жарақат алды. Оқиға 17 қазанға қараған түні болды. Бұл туралы Әзербайжан президентінің көмекшісі Хикмет Гаджиев мәлімдеді, - деп хабарлайды Sputnik-Әзербайжан . 20-дан аса ғимарат қирады, көптеген азаматтық инфрақұрылым нысандары мен қала автокөліктері зардап шекті. Бас прокуратура оқиға болған жерде жәбірленушілердің тізімін нақтылау бойынша тергеу іс-шараларын жүргізіп жатыр. Әзербайжан тарапының мәліметінше, Гяндж қаласына СКАД (Р-17) жедел-тактикалық баллистикалық зымыраны атылды. Сондай-ақ, Хикмет Гаджиевтің айтуынша, Әзербайжанның әуе шабуылына қарсы қорғаныс күштері Мингячевир қаласына жоспарланған зымыран соққысының алдын алған. "Олар оқ жаудырып, қалаға жіберілген баллистикалық зымыранды жойды", - деп хабарлайды haqqin.az. Өз кезегінде Армения СІМ өкілдері Әзербайжанның пилотсыз ұшақтары жұмада Армения аумағына соққы жасағанын хабарлайды. Бұл туралы Sputnik-Армения жазды. Abai.kz
